
Система за проследяване на всички продукти от гората, обект на сертификация, които излизат на пазара като FSC® сертифицирани продукти. 
индикатор 8.5.1

1.  инж. Галя Николова – отговорник по сертифицирането и главния счетоводител  в ТП ДГС Силистра да следят и изискват за всички продукти, които са продадени като FSC® сертифицирани, да се документира и съхранява следната информация: 
1.1. научно и общоприето име на съответния дървесен вид 
1.2. име и описание на продукта 
1.3. количество 
1.4. информация чрез която материалът може да се проследи до насаждението от което е добит. 
1.5. дата на добиване или производство на продукта 
1.6. в случай на първична преработка в гората (ако се извършва такава) – датата на производство/обработка и произведеното количеството. 
1.7. дали материалът е бил продаден като сертифициран (Индикатор 8.5.2)

2. инж. Галя Николова – отговорник по сертифицирането и главния счетоводител  в ТП ДГС Силистра да следят и изискват върху превозните билети,  фактурите  и съпътстващата документация за продажба на FSC сертифицирани продукти да съдържат минимум следната информация:
2.1. име и адрес на купувача 
2.2. дата на продажба 
2.3. дървесен вид (общоприето име) 
2.4. описание на продукта 
2.5. Продадено количество 
2.6. Сертификационен код 
2.7. Надписът "FSC 100%", който служи за идентифициране на продукти, продавани като FSC сертифицирани продукти.  (Индикатор 8.5.3)

3.  инж. Галя Николова – отговорник по сертифицирането и главния счетоводител  в ТП ДГС Силистра да следят и изискват върху превозните билети,  фактурите  и съпътстващата документация за продажба на FSC бъдат изписани номера на сертификата на стопанството и категорията на материалите „FSC100%”. Номерата на превозните билети да са ясно обвързани с фактурата, с която е извършена продажбата на серитифицираната дървесина (номерата на превозните билети се включват във фактурата или се обвързват със специален протокол). При възникване на технически проблем върху документите да се поставя печат с горепосочените данни. Настоящите документи се запазват при отговорните длъжности лица на лесно достъпни места.

4. В случай на работа с несертифицирана дървесина (конфискувана като предмет на нарушения, предоставена за продажба от други лица, произхождаща от гори, които не са в обхвата на сертификата), такава дървесина се съхранява разделно от сертифицираната. В тези случаи несертифицираната дървесина и местата, в които се съхранява се обозначават по начин осигуряващ ясно разграничаване (напр. чрез маркировка, табели, ограждане с цветни ленти и др.).

5. Фактурите и превозните билети за продажба на несертифицираната дървесина по т.4 по-горе не включват сертификационния код и обозначението “FSC100%”.

6. Да се уведоми РДГ  Русе и Община Силистра, че не може да се продава като сертифицирана такава дървесина, която е предмет на нарушение.Продажбата на отнетата в полза на държавата  дървесина се осъществява по реда на Закона за държавната собственост.

7. Във връзка с правилата на FSC за проследяване на сертифицираната продукция да се представя годишна справка на Сертифициращата организация за продажбите на дървесни продукти по дървесни видове, вид сортимент, добит и реализиран обем за отделните продукти. По време на годишните проверки да се осигури достъп на одитиращия екип до информацията за продажбите и клиентите на стопанството.

8. Всички фактури и съпътстващата документация, свързани със сертификацията за управление на гори по FSC се съхраняват не по-малко от 5 години в електронен вид или на хартия.

9. Всяко ползване на логото и търговските марки на FSC върху документи и продукти на ДГС Силистра да се прилага процедурата “Процедура за ползване на логото и търговските марки на FSC и Сертифициращата организация върху сертифицирани продукти и за промоционални цели”.


